## На основу члана 3. став 2. Закона о раду (,,Службени гласник РС“, бр. 24/2005, 61/2005, 54/2009, 32/2013, 75/2014, 13/2017 - одлука УС, 113/2017 и 95/2018 – аутентично тумачење), члана 119. став 1. тачка 1. Закона о основама система образовања и васпитања (,,Службени гласник РС“, бр. 88/2017, 27/2018 – др. закони и 10/2019,6/2020 и 129/2021) и члана 48. став 1. тачка 1. Статута О.Ш. ,,Темеркењ Иштван“ Торњош, школски одбор О.Ш. ,,Темеркењ Иштван“ Торњош, на седници одржаној дана 17.06.2022. године, донео је

## ИЗМЕНЕ И ДОПУНЕ ПРАВИЛНИКА О РАДУ

## ОСНОВНЕ ШКОЛЕ ,,ТЕМЕРКЕЊ ИШТВАН“

## Члан 11. се мења и гласи

Пријем у радни однос на неодређено време врши се на основу конкурса који расписује директор.

Директор доноси одлуку о расписивању конкурса. Кандидати попуњавају пријавни формулар на званичној интернет страници Министарства, а потребну документацију, заједно са одштампаним пријавним формуларом достављају установи.

Конкурс спроводи конкурсна комисија коју именује директор. Комисија има најмање три члана. Секретар установе пружа стручну подршку конкурсној комисији.

Комисија утврђује испуњеност услова кандидата за пријем у радни однос из члана 139. овог закона, у року од осам дана од дана истека рока за пријем пријава.

Кандидати из става 4. овог члана у року од осам дана упућују се на психолошку процену способности за рад са децом и ученицима коју врши надлежна служба за послове запошљавања применом стандардизованих поступака.

Конкурсна комисија сачињава листу кандидата који испуњавају услове за пријем у радни однос у року од осам дана од дана пријема резултата психолошке процене способности за рад са децом и ученицима.

Конкурсна комисија обавља разговор са кандидатима са листе из става 6. овог члана, сачињава образложену листу свих кандидата који испуњавају услове и доставља је директору у року од осам дана од дана обављеног разговора са кандидатима.

Директор установе доноси решење о избору кандидата по конкурсу у року од осам дана од достављања образложене листе из става 7. овог члана.

Члан 12. се мења и гласи

Кандидат незадовољан решењем о изабраном кандидату може да поднесе жалбу органу управљања, у року од осам дана од дана достављања решења из става 8. овог члана.

Орган управљања о жалби одлучује у року од 15 дана од дана подношења жалбе.

Кандидат који је учествовао у изборном поступку има право да, под надзором овлашћеног лица у установи, прегледа сву конкурсну документацију, у складу са законом.

Ако по конкурсу није изабран ниједан кандидат, расписује се нови конкурс у року од осам дана.

Решење из става 8. овог члана оглашава се на званичној интернет страници Министарства, када постане коначно

## У Члану 14. додаје се став 3.

## Накнада за рад наставника из став 1. овог члана исплаћује се на основу месечног извештаја наставника о одржаним часовима.

## у члану 15. ставови 2. и 3. се мењају и гласе

## Ако запослени не ступи на рад у року који му је решењем директора одређен сматра се да је одустао од запослења, осим у случају да је из оправданих разлога спречен да ступи на рад.

## Уколико кандидат који је изабран решењем директора не ступи на рад и одустане од запослења, директор може да донесе решење да изабере другог кандидата са листе пријављених кандидата који испуњавају услове радног места.

Измене и допуне Правилника ступају на снагу осмог дана од дана доношења и објављивања на огласној табли Школе.

Правилник о раду заведен је под деловодним бројем \_\_\_\_\_\_ од \_\_\_\_\_\_\_\_\_\_\_године, објављен је на огласној табли Школе дана 17.06.2022. године,

Председник школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_